अब तक जेलों में बैठकर संगीन वारदातों को अंजाम देने वाले जरायम पेशेवर जेल में ही हत्या जैसी संगीन वारदात करने से नहीं हिचक रहे। प्रदेश में यह पहला मौका नहीं, जब बागपत जेल में हत्या हुई है। इससे पहले मथुरा में हुए गैंगवार में राजेश टोंटा व उसके गैंग के राजकुमार को गोली मारी गई। फिर इलाज को जाते समय राजेश टोंटा की हत्या कर दी गई। इन साजिशों पर अंकुश के लिए तिहाड़ की तर्ज पर प्रदेश में हाई सिक्योरिटी जेल की आवाज पुरजोर ढंग से उठाई जा रही है।